

**Előterjesztés**

**a VINO Kóstoló Ünnep Egerben**

**rendezvény működési célú támogatásának elszámolásáról**

**Tisztelt Bizottság!**

Az önkormányzat által nyújtott működési és felhalmozási célú támogatásokról szóló 4/2022. (V.25.) számú jegyzői utasítás alapján a működési és fejlesztési célú támogatások elszámolását az illetékes döntéshozó elé kell terjeszteni jóváhagyásra.

Jelen előterjesztés a 2024. augusztus 15-20. között megrendezett **VINO Kóstoló Ünnep Egerben** (Egri Borút Egyesület) pénzügyi elszámolásának elfogadásáról szóló döntést tartalmazza, melyekről a Kulturális és Idegenforgalmi Bizottság a Közgyűlés által átruházott hatáskörben dönt.

A bizottság októberi ülésén döntött a rendezvény **3 millió forintos támogatásáról**, melyet utófinanszírozás keretében kap meg, amennyiben a bizottság elfogadja az elszámolását.

A jegyzői utasítás szerint az elszámolásokhoz szakmai beszámoló, pénzügyi elszámolás és a rendezvények esetében egy elszámoló lap benyújtása szükséges az alátámasztó dokumentumokkal együtt.

A szakiroda az önkormányzat által nyújtott működési és felhalmozási célú támogatásokról szóló 4/2022. (V.25.) számú Jegyzői Utasítás alapján ellenőrizte az elszámolást, mely a hiánypótlást követően megfelelt az elszámolási feltételeknek.

Az előterjesztés mellékletei tartalmazzák a számlaösszesítőt és a rendezvény szakmai beszámolóját.

Kérem a Tisztelt Bizottságot a határozati javaslat elfogadására.

Eger, 2025. január ……

**Vágner Ákos**

polgármester

**Határozati javaslat (egyszerű szavazattöbbség):**

Eger Megyei Jogú Város Önkormányzata Közgyűlésének Kulturális és Idegenforgalmi Bizottsága elfogadja az **Egri Borút Egyesület** (székhely: 3300 Eger, Kossuth L. u. 12.) részére 2024. évre, **VINO Kóstoló Ünnep Egerben rendezvény** megvalósítása céljából nyújtott 3.000.000 Ft, azaz Hárommillió forint összegű, működési célú támogatás felhasználásáról készített elszámolást.

**Felelős:** Vágner Ákos polgármester megbízásából:

dr. Kormos Ádám irodavezető

**Határidő:** 2025. január 31.